પોદળાનો રંગ મોટે ભાગે ખોરાકનો પ્રકાર, એસીડીટી અને ખોરાક પાચનતંત્રમાં કેટલી ઝડપથી પસાર થાય છે તેના પર આધાર રાખે છે.સામાન્ય રીતે પોદળાનો રંગ ઘાટો લીલો હોય છે જે લીલા ઘાસચારા તેમજ સાઇલેજને કારણે હોય છે. બદામી લીલો રંગ સૂકા ચારને લીધે હોય છે જયારે દૂધ માટે આપવામા આવતા ખાદ્યને લીધે લીલાશ પડતો પીળો રંગ હોય છે. પાચનની તકલીફને લીધે રાખોડી રંગ નો પોદળો હોય છે. કેટલીક દવાઓને લીધે પણ પોદળાનો રંગ બદલાય છે.ગાઢો લાલ રંગ મરડો,ફૂગ કે કૃમિને કારણે હોઈ શકે જયારે પાણી જેવો પાતળો પોદળો પાચનતંત્રમાં જીવાણુના(બેકટેરિયા) ચેપને કારણે હોઈ શકે. જયારે પોદળાનું અવલોકન કરતા હોઈએ ત્યારે ગૌશાળાના અન્ય જાનવરોનો પોદળો પણ જોવો જોઈએ જેથી જે તે તકલીફ આ એક જ જાનવરમાં છે કે બીજા જાનવરોને પણ છે તે નક્કી કરી શકાય.ખોરાકને લીધે હોય તો ઘણી ગાયોનો પ્રશ્ન હોય છે.